CELEX: 32020D0790
Language: sl
Date: 2020-06-09 00:00:00
Title: Sklep Sveta (EU) 2020/790 z dne 9. junija 2020 o stališču, ki se v imenu Evropske unije zastopa v Skupnem odboru in Pododboru za trgovino in naložbe, ustanovljenih z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v zvezi s sprejetjem sklepov o poslovnikih Skupnega odbora in Pododbora za trgovino in naložbe

17.6.2020   
               
               
                  SL
               
               
                  Uradni list Evropske unije
               
               
                  L 193/5
               
            
         SKLEP SVETA (EU) 2020/790
         z dne 9. junija 2020
         o stališču, ki se v imenu Evropske unije zastopa v Skupnem odboru in Pododboru za trgovino in naložbe, ustanovljenih z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani, v zvezi s sprejetjem sklepov o poslovnikih Skupnega odbora in Pododbora za trgovino in naložbe
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti členov 207 in 209 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Okvirni sporazum o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (1) (v nadaljnjem besedilu: Sporazum) je začel veljati 1. novembra 2017.
                  
               
                     (2)
                  
                  
                     S členom 56(1) Sporazuma se ustanovi Skupni odbor, ki je pristojen za zagotavljanje pravilnega delovanja in izvajanja Sporazuma (v nadaljnjem besedilu: Skupni odbor).
                  
               
                     (3)
                  
                  
                     Člen 56(6) Sporazuma določa, da Skupni odbor sprejme svoj poslovnik, člen 56(4) Sporazuma pa določa, da lahko ustanovi posebne delovne skupine, ki mu pomagajo pri izvajanju njegovih nalog.
                  
               
                     (4)
                  
                  
                     S členom 28(1) Sporazuma se ustanovi Pododbor za trgovino in naložbe.
                  
               
                     (5)
                  
                  
                     Člen 28(3) Sporazuma določa, da Pododbor za trgovino in naložbe sprejme svoj poslovnik.
                  
               
                     (6)
                  
                  
                     Da se zagotovi učinkovito izvajanje Sporazuma, bi bilo treba poslovnika Skupnega odbora in Pododbora za trgovino in naložbe sprejeti čim prej.
                  
               
                     (7)
                  
                  
                     Primerno je, da se določi stališče, ki se v imenu Unije zastopa v Skupnem odboru in Pododboru za trgovino in naložbe.
                  
               
                     (8)
                  
                  
                     Stališče Unije v Skupnem odboru in Pododboru za trgovino in naložbe bi moralo zato temeljiti na priloženih osnutkih sklepov Skupnega odbora in Pododbora za trgovino in naložbe –
                  
               SPREJEL NASLEDNJI SKLEP:
         
            Člen 1
            
               1.   Stališče, ki se v imenu Unije zastopa v Skupnem odboru, ustanovljenem z Okvirnim sporazumom o partnerstvu in sodelovanju med Evropsko unijo in njenimi državami članicami na eni strani ter Mongolijo na drugi strani (v nadaljnjem besedilu: Sporazum), temelji na osnutku sklepa Skupnega odbora (2).
            
            
               2.   Stališče, ki se v imenu Unije zastopa v Pododboru za trgovino in naložbe, ustanovljenem s Sporazumom, temelji na osnutku sklepa Pododbora za trgovino in naložbe (2).
            
         
         
            Člen 2
            Ta sklep začne veljati na dan sprejetja.
         
         
            V Bruslju, 9. junija 2020
            
               
                  Za Svet
               
               
                  Predsednica
               
               A. METELKO-ZGOMBIĆ
            
         
         
            (1)  UL L 326, 9.12.2017, str. 7.
         
            (2)  Glejte dokument ST 6856/20 na http://register.consilium.europa.eu.